text: Енергетика :: 10 безплатни сметки за ток
  Начало Икономика Енергетика 10 безплатни сметки за ток
  10 безплатни сметки за ток
  Общата стойност на наградите е близо 500 лв.
  13:00 06.12.2012
  Още 10 клиенти на електроразпределителното дружество ЧЕЗ спечелиха безплатни месечни сметки за електричество. Томболата е изтеглена сред абонати на компанията, които са актуализирали данните по време на кампанията за обновяване на потребителската база данни "Активните печелят".
  През ноември са спечелили двама клиенти от София и по един от Дупница, Плевен, Троян, село Ботуня, област Враца, село Василевци, област Монтана, село Орешак, област Ловеч и селата от Софийска област Герман и Церово. Общата стойност на наградите е близо 500 лв.
  От април насам електроразпределителното дружество раздава по 10 безплатни сметки всеки месец. Кампанията ще продължи до 20 декември 2012 г., като на 21 декември 2012 г. ще бъде изтеглена голямата награда - ваучер за подаръци на стойност 1000 лева. Досега на всяко тримесечие от ЧЕЗ раздаваха по три ваучера за черна и бяла техника за по 400 лв.